Den 11. februar ankom hun hovedstaden, der Napoleon sørget for å få henne innkvartert hos broren Joseph. I Paris gikk ryktene om at hun hadde bemektiget seg gull og edelstener som hadde tilhørt urinnvånerne på Saint-Domingue og smuglet verdisakene til Frankrike ved å gjemme dem i Leclercs kiste. Men ryktene var grunnløse. Hun arvet 700,000 francs i rede penger og bundne midler etter sin ektemann.